CELEX: 32020R1540
Language: lv
Date: 2020-10-22 00:00:00
Title: Komisijas Īstenošanas regula (ES) 2020/1540 (2020. gada 22. oktobris), ar ko attiecībā uz Indijas izcelsmes Sesamum sēklām groza Īstenošanas regulu (ES) 2019/1793 (Dokuments attiecas uz EEZ)

23.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 353/4
               
            
         KOMISIJAS ĪSTENOŠANAS REGULA (ES) 2020/1540
         (2020. gada 22. oktobris),
         ar ko attiecībā uz Indijas izcelsmes Sesamum sēklām groza Īstenošanas regulu (ES) 2019/1793
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta ii) punktu,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (2), un jo īpaši tās 47. panta 2. punkta pirmās daļas b) apakšpunktu un 54. panta 4. punkta pirmās daļas a) un b) apakšpunktu,
         tā kā:
         
                     (1)
                  
                  
                     Komisijas Īstenošanas regula (ES) 2019/1793 (3) nosaka noteikumus par to oficiālo kontroļu pagaidu pastiprināšanu (ievedot Savienībā), kas attiecas uz noteiktu nedzīvnieku izcelsmes pārtiku un barību, kura importēta no konkrētām trešām valstīm, un īpašus nosacījumus, kas sakarā ar risku, kuru rada kontaminācija ar mikotoksīniem (arī aflatoksīniem), pesticīdu atliekām, pentahlorfenolu un dioksīniem un mikrobioloģiska kontaminācija, reglamentē noteiktas minētās īstenošanas regulas II pielikumā norādītās pārtikas un barības ievešanu Savienībā no konkrētām trešām valstīm.
                  
               
                     (2)
                  
                  
                     Neseno ar Regulu (EK) Nr. 178/2002 izveidotajā ātrās brīdināšanas sistēmā pārtikas un barības jomā (RASFF) paziņoto ar pārtikas drošumu saistīto incidentu sastopamība un informācija par oficiālajām kontrolēm, ko dalībvalstis veikušas attiecībā uz Indijas izcelsmes Sesamum sēklām, liecina, ka Īstenošanas regulas (ES) 2019/1793 II pielikums būtu jāgroza.
                  
               
                     (3)
                  
                  
                     Ar RASFF starpniecību 2020. gada septembrī tika ziņots par ļoti augstiem etilēnoksīda līmeņiem atsevišķās tādu Savienībā ievestu Sesamum sēklu partijās, kuru izcelsme ir Indijā vai kuras nosūtītas no Indijas. Šie līmeņi vairāk nekā 1 000 reižu pārsniedz maksimālo atlieku līmeni 0,05 mg/kg, kas etilēnoksīdam piemērojams saskaņā ar Eiropas Parlamenta un Padomes Regulu (EK) Nr. 396/2005 (4).
                  
               
                     (4)
                  
                  
                     Šāda kontaminācija rada nopietnu risku cilvēka veselībai Savienībā, jo saskaņā ar Eiropas Parlamenta un Padomes Regulu (EK) Nr. 1272/2008 (5) etilēnoksīds ir klasificēts kā 1.B kategorijas mutagēns, 1.B kategorijas kancerogēns un 1.B kategorijas reproduktīvajai sistēmai toksiska viela. Turklāt etilēnoksīds nav apstiprināts par darbīgo vielu izmantošanai augu aizsardzības līdzekļos Savienībā.
                  
               
                     (5)
                  
                  
                     Tāpēc, lai Savienībā aizsargātu cilvēka veselību, ir jāparedz īpaši nosacījumi attiecībā uz pesticīdu atliekām saistībā ar Sesamum sēklām no Indijas. Jo īpaši oficiālajam sertifikātam, kam saskaņā ar Regulas (ES) 2019/1793 11. panta 1. punktu saistībā ar tās II pielikumu ir jābūt līdzi visiem Sesamum sēklu sūtījumiem no Indijas, būtu arī jāapliecina, ka no produktiem ir paņemti paraugi, kuri analizēti attiecībā uz pesticīdu atliekām, ko paredzēts pārraudzīt augu izcelsmes produktos vai uz tiem, un ka visi paraugu ņemšanas un analīžu rezultāti apstiprina atbilstību Savienības tiesību aktiem par pesticīdu maksimālajiem atlieku līmeņiem. Šīs paraugu ņemšanas un analīzes rezultāti būtu jāpievieno minētajam sertifikātam.
                  
               
                     (6)
                  
                  
                     Ņemot vērā notiekošo tirdzniecību, attiecībā uz Indijas izcelsmes Sesamum sēklu sūtījumiem, kas no izcelsmes valsts vai nosūtīšanas valsts (ja tā atšķiras no izcelsmes valsts) ir izvesti pirms šīs regulas spēkā stāšanās dienas, būtu jāturpina piemērot prasības, kas bija piemērojamas pirms minētās dienas.
                  
               
                     (7)
                  
                  
                     Turklāt, lai aizsargātu cilvēka veselību Savienībā, attiecībā uz Indijas izcelsmes Sesamum sēklām pesticīdu atlieku klātbūtnes noteikšanai veicamo identitātes kontrolpārbaužu un fizisko kontrolpārbaužu biežums pie Savienības robežām būtu jānosaka 50 % apmērā.
                  
               
                     (8)
                  
                  
                     Tāpēc Īstenošanas regula (ES) 2019/1793 būtu attiecīgi jāgroza.
                  
               
                     (9)
                  
                  
                     Ņemot vērā nopietno risku cilvēka veselībai, ko rada kontaminēti Indijas izcelsmes Sesamum sēklu sūtījumi, un ņemot vērā vajadzību nekavējoties rīkoties, šai regulai būtu jāstājas spēkā trešajā dienā pēc tās publicēšanas.
                  
               
                     (10)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Grozījums Īstenošanas regulā (ES) 2019/1793
            Īstenošanas regulas (ES) 2019/1793 II pielikumu groza saskaņā ar šīs regulas pielikumu.
         
         
            2. pants
            Pārejas pasākumi
            Regulu (ES) 2019/1793 tās iepriekšējā redakcijā pirms grozījumiem, kas izdarīti ar šo regulu, turpina piemērot attiecībā uz tādiem Sesamum sēklu sūtījumiem no Indijas, kuri no izcelsmes valsts vai nosūtīšanas valsts (ja tā atšķiras no izcelsmes valsts) ir izvesti pirms šīs regulas spēkā stāšanās dienas.
         
         
            3. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 22. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 31, 1.2.2002., 1. lpp.
         
         
            (2)  OV L 95, 7.4.2017., 1. lpp.
         
         
            (3)  Komisijas Īstenošanas regula (ES) 2019/1793 (2019. gada 22. oktobris) par to oficiālo kontroļu pagaidu pastiprināšanu un ārkārtas pasākumiem, kas attiecas uz noteiktu preču ievešanu Savienībā no konkrētām trešām valstīm, un ar kuru īsteno Eiropas Parlamenta un Padomes Regulas (ES) 2017/625 un (EK) Nr. 178/2002 un atceļ Komisijas Regulas (EK) Nr. 669/2009, (ES) Nr. 884/2014, (ES) 2015/175, (ES) 2017/186 un (ES) 2018/1660 (OV L 277, 29.10.2019., 89. lpp.).
         
            (4)  Eiropas Parlamenta un Padomes Regula (EK) Nr. 396/2005 (2005. gada 23. februāris), ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).
         
            (5)  Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).
      
      
         
            PIELIKUMS
            II pielikuma 1. punktā ierakstu par Indijas izcelsmes Sesamum sēklām aizstāj ar šādu:
            
               
                           Pārtika un barība (paredzētais izmantojums)
                        
                        
                           KN kods (1)
                           
                        
                        
                           
                              Taric apakšiedalījums
                        
                        
                           Izcelsmes valsts
                        
                        
                           Apdraudējums
                        
                        
                           Identitātes kontrolpārbaužu un fizisko kontrolpārbaužu biežums (%)
                        
                     
                           “Sesamum sēklas
                           
                              
                                 (Pārtika)
                              
                           
                        
                        
                           1207 40 90 
                        
                        
                            
                        
                        
                           
                              Indija (IN)
                           
                        
                        
                           
                              Salmonella
                               (*1)
                           
                        
                        
                           20
                        
                     
                           pesticīdu atliekas  (*2)
                               (*3)
                           
                        
                        
                           50
                        
                     
            
               (*1)  Paraugus ņem un analīzes izdara saskaņā ar paraugu ņemšanas procedūrām un analītiskajām references metodēm, kas izklāstītas šīs regulas III pielikuma 1. punkta a) apakšpunktā.
            
               (*2)  Vismaz to pesticīdu atliekas, kas norādīti sarakstā kontroles programmā, kura pieņemta saskaņā ar Eiropas Parlamenta un Padomes Regulas (EK) Nr. 396/2005 (2005. gada 23. februāris), ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.), 29. panta 2. punktu, un ko var analizēt, izmantojot uz GC-MS un LC-MS balstītas vairāku atlieku noteikšanas metodes (pesticīdi, kuri jākontrolē tikai augu izcelsmes produktos vai uz tiem).
            
               (*3)  Etilēnoksīda atliekas (etilēnoksīda un 2-hloretanola summa, izteikta kā etilēnoksīds).”